**แบบรายงานแผน/ผลการดำเนินงาน**

**11. โครงการยกระดับคุณภาพมาตรฐานสินค้าเกษตร**

**ส่วนที่ 1 ข้อมูลโครงการตามแบบฟอร์ม สศก.4**

**ข้อมูลระดับกรม**

**วัตถุประสงค์โครงการ** (ตามแบบฟอร์ม สศก.4)

1) เพื่อควบคุม กำกับ ดูแล การดำเนินการภายใต้กฎหมายหลัก 6 ฉบับ ที่อยู่ในความรับผิดชอบ ของกรมวิชาการเกษตร ให้ไดรับารปรับปรุงและพัฒนากฎระเบียบ มาตรฐาน เพื่อให้สามารถวิเคราะห์ และแก้ไขปัญหาได้อย่างทันสถานการณ์

2) เพื่อเสริมสร้างความเข้มแข็งและเพิ่มประสิทธิภาพการผลิตพืช โดยการตรวจสอบ ควบคุม กำกับดูแล เฝ้าระวังคุณภาพคุณภาพความปลอดภัยของสินค้าเกษตรแบบครบวงจร เพื่อผลักดันให้ประเทศไทยเป็นผู้นำตลาดในการส่งออกสินค้าเกษตร ทั้งด้านปริมาณและคุณภาพรสชาติ และเป็นการยกระดับมาตรฐานฐานสินค้าให้สูงกว่าประเทศคู่แข่ง

3) เพื่ออำนวยความสะดวกและให้บริการด้านการตรวจวิเคราะห์ ทดสอบ ตรวจสอบและรับรองสินค้าพืชและปัจจัยการผลิตตามมาตรฐาน และเฝ้าระวังป้องกันไม่ให้มีปัจจัยการผลิตที่ด้อยคุณภาพจำหน่ายในท้องตลาด

4) เพื่อให้บริการจดทะเบียน ตรวจสอบ รับรองแหล่งผลิตพืช GAP โดยยกระดับด้านมาตรฐานคุณภาพและความปลอดภัยของสินค้าเกษตรและอาหารของไทย เพื่อประโยชน์ของผู้ผลิตและผู้บริโภคทั้งในประเทศและต่างประเทศ อีกทั้งเป็นการเพิ่มประสิทธิภาพในการแข่งขันด้านสินค้าเกษตรและอาหารของประเทศอย่างยั่งยืน

5) เพื่อสนับสนุนให้เกษตรกรสามารถผลิตสินค้าเกษตรอินทรีย์ที่มีคุณภาพมาตรฐานตามระบบเกษตรอินทรีย์ และเพิ่มทางเลือกให้แก่ผู้บริโภคทั้งในประเทศและต่างประเทศมีส่วนเกี่ยวข้องสามารถเข้าถึงข้อมูลได้สะดวก รวดเร็ว และง่ายขึ้น ภายใต้ขอบเขตของกฎหมาย และเป็นเครื่องมือช่วยในการตัดสินใจและวางแผนการผลิตสินค้าเกษตรได้อย่างครอบคลุมและครบวงจร

**เป้าหมายโครงการ** (ตามแบบฟอร์ม สศก.4)

1) เกษตรกรและผู้ประกอบการโรงงานสามารถผลิตสินค้าเกษตรที่มีความปลอดภัยต่อผู้บริโภค และมีคุณภาพตามมาตรฐาน การปฏิบัติทางการเกษตรที่ดี (Good Agricultural Practice: GAP) หลักเกณฑ์และวิธีการที่ดีสำหรับการผลิต (Good Manufacturing Practice : GMP) มาตรฐานเพิ่มเติม จากมาตรฐานสินค้าเกษตร เรื่อง มาตรฐานการปฏิบัติทางการเกษตรที่ดี GAP เพื่อใช้ในกระบวนการรับรองเพิ่มเติม ตามนโยบายของกรมวิชาการเกษตรที่เป็นการส่งเสริมการผลิตทางการเกษตรหรือแก้ไขปัญหาการผลิตทางการเกษตรและการส่งออกของประเทศ (GAP Plus)

2) ผู้ประกอบการส่งออกได้รับบริการตรวจวิเคราะห์ตัวอย่างพืชและสินค้าเกษตร เพื่อรับรองคุณภาพว่าปลอดสารพิษตกค้าง สารปนเปื้อนตกค้าง โดยกรมวิชาการเกษตรดำเนินการออกใบรับรองสุขอนามัยพืช (Health Certificate) และใบรับรองปลอดศัตรูพืช (Phytosanitary Certificate) เพื่อใช้ประกอบการส่งออกสินค้าเกษตรเพื่อจำหน่ายในต่างประเทศ และสินค้าเกษตรด้านพืชเป็นที่ยอมรับของผู้บริโภคทั้งในประเทศและต่างประเทศ สามารถแข่งขันในตลาดโลกได้

3) เกษตรกรสามารถเลือกใช้ปัจจัยการผลิตต่าง ๆ ที่มีคุณภาพ ลดปัญหาปุ๋ยปลอมปน สารป้องกันกำจัดศัตรูพืชเสื่อมคุณภาพ เมล็ดพันธุ์พืชคุณภาพดี สามารถช่วยเพิ่มประสิทธิภาพการผลิตและลดต้นทุนการผลิตได้

4) แหล่งผลิต ผลผลิตและผลิตภัณฑ์สินค้าเกษตรอินทรีย์ มีความปลอดภัยต่อผู้บริโภคตามมาตรฐาน

5) เพื่อผลักดันให้ประเทศไทยเป็นผู้นำตลาดในการส่งออกสินค้าเกษตร ทั้งด้านปริมาณและคุณภาพรสชาติ ได้ผลผลิตคุณภาพดี มีความเป็นเอกลักษณ์ในรสชาติ เป็นที่ยอมรับของผู้บริโภค และเป็นการยกระดับมาตรฐานสินค้าให้สูงกว่าประเทศคู่แข่งอื่น

6) เพื่อสร้างโอกาสในการขยายตลาดการนำเข้า - ส่งออกสินค้ามากขึ้น รวมทั้งสินค้าทางการเกษตร โดยเฉพาะสินค้าที่เป็นพืชและผลิตผลพืช เพื่อความสะดวกในการควบคุมการเคลื่อนย้ายสินค้าดังกล่าว ซึ่งกรมวิชาการเกษตรมีภารกิจตามกฎหมายที่เกี่ยวข้องในการออกใบอนุญาตตามกฎหมาย ควบคุมการนำเข้า – ส่งออกสินค้าด้านพืช เพื่อป้องกันไม่ให้มีการแพร่ระบาดของศัตรูพืชจากการเคลื่อนย้ายพืชและสร้างความเชื่อมั่นในคุณภาพสินค้าเกษตรของไทย

7) เพื่อควบคุม กำกับ ดูแลการดำเนินการตามกฎหมาย โดยมีการปรับปรุงและพัฒนากฎระเบียบ มาตรฐานในมิติของนโยบายเชิงรุก เพื่อให้สามารถวิเคราะห์และแก้ไขปัญหาได้อย่างทันสถานการณ์

| **ตัวชี้วัดสำนักงบประมาณ** | **หน่วยนับ** | **ค่าเป้าหมายตัวชี้วัดสำนักงบประมาณ ปีงบประมาณ พ.ศ. 2568** |
| --- | --- | --- |
| **1. กิจกรรม : ควบคุม กำกับ ดูแลการดำเนินการตามกฎหมายที่กรมวิชาการเกษตรรับผิดชอบและกฎหมายอื่น  ที่เกี่ยวข้อง เพื่อส่งเสริมการเปลี่ยนแปลงทางเทคโนโลยียกระดับการผลิตสินค้าเกษตรที่มีคุณภาพ** |  |  |
| 1) จำนวนการออกใบอนุญาตตามกฎหมายภายใต้ พ.ร.บ.  6 ฉบับ และการตรวจสอบสินค้า จากผู้นำเข้า ผู้ผลิต และ ผู้จำหน่าย | ฉบับ | 500,000 |
| ราย | 50,000 |
| **2. กิจกรรม : การให้บริการด้านการตรวจวิเคราะห์ ทดสอบ ตรวจสอบ และรับรองสินค้าพืชและปัจจัยการผลิตตามมาตรฐาน** |  |  |
| 1) จำนวนปัจจัยการผลิตที่ได้รับการตรวจสอบและรับรองตามมาตรฐาน | ตัวอย่าง | 150,000 |
| 2) สินค้าเกษตรด้านพืชที่ผ่านการตรวจรับรองสามารถส่งออกได้โดยไม่ถูกแจ้งเตือนไม่น้อยกว่า | ร้อยละ | 97 |
| **3. กิจกรรม : จดทะเบียนตรวจสอบรับรองแหล่งผลิตพืช GAP/GAP Plus** |  |  |
| 1) จำนวนแหล่งผลิตที่ได้รับการตรวจสอบเพื่อรับรองมาตรฐานตามระบบการจัดการคุณภาพ GAP/GAP Plus | แปลง | 150,000 |
| 2) จำนวนโรงงานผลิตสินค้าเกษตรที่ได้รับการตรวจสอบและควบคุมกำกับให้อยู่ในมาตรฐานตามระบบการจัดการคุณภาพ GMP | โรงงาน | 600 |
| **4. กิจกรรม : การเสริมสร้างความเข้มแข็งและเพิ่มประสิทธิภาพการผลิตพืชสู่การยกระดับคุณภาพการผลิตตามมาตรฐานสินค้าเกษตร** |  |  |
| 1) จำนวนตู้สินค้าหรือชิปเมนต์ของสินค้าเกษตรที่ส่งออกได้รับการตรวจสอบรับรองคุณภาพ | ตู้หรือชิปเมนต์ | 5,000 |
| **5. กิจกรรม : ตรวจรับรองแหล่งผลิตพืชอินทรีย์** |  |  |
| 1) จำนวนแหล่งผลิตพืชที่ได้รับการตรวจสอบเพื่อรับรองมาตรฐานตามระบบเกษตรอินทรีย์ | แปลง | 2,000 |